recursal/SuperWikiNEXT-32B huggingface dataset:
Η **Επιστροφή του ασώτου υιού** είναι ένας από τους τελευταίους πίνακες στη δημιουργική πορεία του Ρέμπραντ που έχει ως θεματολογία τη Παραβολή του Ασώτου του Ιησού, όπως αναφέρεται στο Κατά Λουκάν Ευαγγέλιον και είναι ένα από τα διασημότερα έργα του Ερμιτάζ.

Ζωγραφική αφήγηση
-----------------

Την παραβολή του ασώτου, με την οποία ασχολείται στην τελευταία περίοδο τη καριέρας του, την αντιμετωπίζει ως ένα παράδειγμα της ανθρώπινης εμπειρίας που αντιστοιχεί σε μια πανανθρώπινη κατάσταση και σε καθολικές αξίες. Ο Ρέμπραντ αποφεύγει κάθε διακοσμητικό στοιχείο και συγκεντρώνεται σε μια αφήγηση που βασίζεται αποκλειστικά στα ζωγραφικά μέσα: το χρώμα και το φως αποκαλύπτουν την ιστορία του ακόλαστου νέου ο οποίος επιστρέφει για να ζητήσει συγχώρεση από τον πατέρα του. Σε αυτήν τη συμφωνία λαμπερών και σκοτεινών τόνων, έντονου φωτός και σκιάς, που γαληνεύει μυστηριωδώς, η ενέργεια του ηλικιωμένου πλέον ζωγράφου διατηρείται απαράλλαχτη.
Το πρόσωπο του τυφλού πατέρα ακτινοβολεί από το εσωτερικό φως και το φως που συγκεντρώνεται στα πέλματα του ασώτου αποκαλύπτει μια ιδιαίτερα εκφραστική λεπτομέρεια: τα φθαρμένα υποδήματα και τα γδαρμένα πόδια, μαζί με τα κουρελιασμένα ρούχα διηγούνται την ιστορία του νέου ότι ο δρόμος της επιστροφής ήταν μακρύς και δύσβατος.
Στο αδιαμόρφωτο δωμάτιο, που σχεδόν στερείται τις συντεταγμένες του χώρου, η εντύπωση του βάθους δημιουργείται από τα πρόσωπα, τα οποία αναδύονται από το σκοτάδι και σημαδεύονται από επιφάνειες φωτός που σταδιακά εξασθενούν.

Προγενέστεροι σχετικοί πίνακες
------------------------------

* Χαρακτικό πάνω στο ίδιο θέμα (1636)Χαρακτικό πάνω στο ίδιο θέμα (1636)
* Ο άσωτος γιος στη ταβέρνα (περ. 1637)*Ο άσωτος γιος στη ταβέρνα* (περ. 1637)
* Προσχέδιο του 1642Προσχέδιο του 1642

Παραπομπές
----------

1. ↑  Κατά Λουκάν Ευαγγέλιον κεφ. ιε΄ 11-32.
2. ↑  Mondatori Electa, Μεγάλα Μουσεία «Αγία Πετρούπολη- Ερμιτάζ» σ. 90, Μιλάνο 2005

Εξωτερικοί σύνδεσμοι
--------------------

* The State Hermitage Museum
* Κείμενο και σε νεοελληνική απόδοση
**Η ιστορία της ζωής μου** ("Historyja majho žyccia" (Λευκορωσικά: Гісторыя майго жыцця, ΔΦΑ: [ɣʲiˈstɔrɨja majˈɣɔ zʲiˈtsːʲa]) είναι τραγούδι με το οποίο συμμετείχε η Λευκορωσία στο Διαγωνισμό Τραγουδιού της Eurovision το 2017. Γράφτηκε από τον Αρτσιόμ Λουκιάνιενκα, μέλος του ντουέτου. Naviband που το τραγούδησε.

Το μουσικό βίντεο του κομματιού κυκλοφόρησε στις 30 Νοεμβρίου του 2016, ενώ η έκδοση Eurovision του τραγουδιού που κυκλοφόρησε για ψηφιακή λήψη στις 7 Μαρτίου 2017, μέσω της MediaCube Music. Είναι η πρώτη λευκορωσική συμμετοχή στη Eurovision που τραγουδήθηκε στη λευκορωσική γλώσσα.

Διαγωνισμός τραγουδιού Eurovision
---------------------------------

Οι Naviband επιβεβαίωσαν ότι υπέβαλαν αίτηση συμμετοχής στον λευκορωσικό εθνικό τελικό για τον Διαγωνισμό Τραγουδιού Eurovision 2017, στις 26 Νοεμβρίου 2016. Στις 30 Νοεμβρίου επιβεβαιώθηκαν μεταξύ των 13 φιναλίστ, με το τραγούδι "Historyja majho žyccia". Κατά τη διάρκεια του τελικού, που έλαβε χώρα στις 20 Ιανουαρίου 2017, οι Naviband κέρδισαν, τερματίζοντας πρώτοι στις ψήφους της κριτικής επιτροπής και πέμπτοι στην τηλεψηφοφορία. Αντιπροσώπευαν τη Λευκορωσία στο Διαγωνισμό Τραγουδιού Eurovision το 2017. Το "Historyja majho žyccia" είναι το λευκορωσικό τραγούδι για τη Eurovision που γράφτηκε στη λευκορωσική γλώσσα, καθώς τα μοναδικά τραγούδια στη λεκυορωσική γλώσσα πριν το 2017 ήταν για τη παιδική Γιουροβίζιον. Η Λευκορωσία αγωνίστηκε στο δεύτερο μισό του δεύτερου ημιτελικού στο Διαγωνισμό Τραγουδιού της Eurovision και ήρθε 17ο στον τελικό.

Ιστορία κυκλοφορίας
-------------------

| Περιοχή | Ημερομηνία | Μορφή | Ετικέτα |
| --- | --- | --- | --- |
| Σε όλο τον κόσμο | 30 Νοεμβρίου 2016 | Μουσικό βίντεο | N/A |
| 7 Μαρτίου 2017 | Ψηφιακή λήψη | MediaCube Music |
|

Παραπομπές
----------

1. 1 2  Granger, Anthony (20 Ιανουαρίου 2017). «Belarus: NAVI to Eurovision Song Contest 2017». *eurovoix.com*. Eurovoix.
2. 1 2  Mercereau, Damien (24 January 2017). «Eurovision 2017 : Navi, le groupe 100% Biélorusse» (στα γαλλικά). Le Figaro. Αρχειοθετήθηκε από το πρωτότυπο στις 2019-04-19.. Ανακτήθηκε στις 15 March 2017.
3. ↑  ten Veen, Renske (26 Νοεμβρίου 2016). «BELARUS' EUROVISION 2017 SELECTION: VADIM, NAVI AND VITALY VORONKO AMONG CONFIRMED APPLICANTS». *wiwibloggs.com*. Wiwibloggs.
4. ↑  Vasilyev, Mikhail (30 Νοεμβρίου 2016). «POLL: WHO SHOULD WIN BELARUS' NATIONAL SELECTION FOR EUROVISION 2017?». *wiwibloggs.com*. Wiwibloggs. Αρχειοθετήθηκε από το πρωτότυπο στις 19 Απριλίου 2019. Ανακτήθηκε στις 19 Απριλίου 2019.
5. ↑  Jordan, Paul (9 Σεπτεμβρίου 2016). «Kyiv to host Eurovision 2017!». *eurovision.tv*. European Broadcasting Union. Ανακτήθηκε στις 11 Σεπτεμβρίου 2016.
6. ↑  Jordan, Paul (21 Ιανουαρίου 2016). «Semi-Final Allocation Draw on Monday, pots revealed». *eurovision.tv*. European Broadcasting Union. Ανακτήθηκε στις 25 Ιανουαρίου 2016.
Συντεταγμένες: 41°14′05″N 29°06′46″E﻿ / ﻿41.23472°N 29.11278°E﻿ / 41.23472; 29.11278
Με την ονομασία **Εφεσίων όρμος**, ή **Όρμος των Εφεσίων** φερόταν στην αρχαιότητα όρμος του Βοσπόρου παρά την Κωνσταντινούπολη.

Ο Εφεσίων όρμος ήταν ο έβδομος και τελευταίος όρμος του Βοσπόρου κατά τον έκπλουν στον Εύξεινο Πόντο και αντίστροφα ο πρώτος από δεξιά κατά τον είσπλου από τον Εύξεινο. Η ονομασία του προέρχονταν από το πλήθος των πλοίων των Εφεσίων που κατέπλεαν σ΄ αυτόν έχοντας πιθανώς ιδιαίτερη φορολογία, ή διευκολύνσεις στη διακίνηση φορτίων. Εξ αυτού συμπεραίνεται και η μεγάλη εμπορική ναυτιλία που είχε αναπτύξει η αρχαία Έφεσος. Σε ύψωμα παρά τον όρμο αυτόν υπήρχε αρχαίος ελληνικός ναός (Αρτεμίσιο) προς τιμή της θεάς Αρτέμιδος της Φωσφορούχου, ή Φωσφόρου, εκ του γεγονότος ότι ήταν παράλληλα και αρχαίος φάρος.

Πρόκειται για τον σημερινό όρμο της άκρας Ρούμελη Φενέρι, ή Ρουμεληφενέρι, ή Τούρκελι Φενέρι.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.8ος, σελ.579.
Μέχρι το 2003 το νομικό σύστημα στην Αρμενία ακολουθούσε το αντίστοιχο Άρθρο 121 της Πρώην Σοβιετικής Ένωσης που απαγόρευε την πρωκτική επαφή μεταξύ ανδρών. Το λεσβιακό και το μη πρωκτικό σεξ μεταξύ ομοφυλοφίλων (με συναίνεση) δεν αναφερόταν στον νόμο ως ποινικό αδίκημα.

Το συγκεκριμένο άρθρο του ποινικού κώδικα ήταν το 116, από το 1936 και η ποινή έφτανε μέχρι και τα 5 χρόνια. Υπήρξαν 7 συλλήψεις το 1996, 4 συλλήψεις το 1997 κάτω από αυτόν τον νόμο και 4 συλλήψεις το 1999.

Λοατ κατάσταση
--------------

Η Αρμενία από πολλούς χαρακτηρίζεται ώς ημίθεοκρατικο καθεστώς. Το σύνταγμα της χώρας αναγνωρίζει την επιρροή της Αρμενικής Αποστολικής εκκλησίας στην διοίκηση καθώς για να εγκριθεί ένας νόμος πρέπει να έχει την έγκριση και της βουλής και της ιεράς συνόδου. Η Αρμενία θεωρεί ηθικά παρηκμασμένες τις ιδέες περί ομοφυλοφιλικών δικαιωμάτων.Ο πρόεδρος της Αρμενίας Σέρζ Σαρκεσιάν δήλωσε ότι η Αρμενία δεν θα αλλάξει ποτέ ηθικά την κοινωνία της και δε θα δώσει σημασία στην ΛΟΑΤ μειονότητα διότι ο λαός δεν θα ήθελε κάτι τέτοιο και θα αισθανόταν προσβολή και η εκκλησία δεν θα το ενέκρινε. Ο υπουργός δικαιοσύνης της χώρας όταν ρωτήθηκε από βρετανίδα δημοσιογράφο γιατί η κυβέρνηση του δεν θέλει να δυσαρεστήσει την εκκλησία και δεν ενδιαφέρεται για τα ΛΟΑΤ ατομα ξέσπασε σε ομοφοβικό παραλήρημα λέγοντας "θεοκρατία έχουμε και σε οποίον αρέσει.Δείτε τι γίνεται στο Ιράν και μετά μιλάτε".

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δικαιώματα ΛΟΑΤ στον κόσμο |
| --- |
|  |
| Ασία | 
* Αρμενία
* Ιαπωνία
* Ινδία
* Ινδονησία
* Κίνα
 |
|  |
| Βόρεια Αμερική | 
* Ηνωμένες Πολιτείες
* Καναδάς
* Μεξικό
 |
|  |
| Αφρική | 
* Αίγυπτος
* Αιθιοπία
* Μαρόκο
* Νιγηρία
* Νότια Αφρική
* Σουδάν
 |
|  |
| Ευρώπη | 
* Αυστρία
* Γαλλία
* Γερμανία
* Ελλάδα
* Ισπανία
* Ιταλία
* Κροατία
* Κύπρος
* Ουγγαρία
* Πορτογαλία
* Ρωσία
* Τουρκία
 |
|  |
| Νότια Αμερική | 
* Αργεντινή
* Βραζιλία
* Παναμάς
 |
|  |
| Ωκεανία | 
* Αυστραλία
* Νησιά Φίτζι
* Παπούα Νέα Γουινέα
 |

 |
***Επιτήρηση και τιμωρία: Η γέννηση της φυλακής*** ονομάζεται ένα βιβλίο του φιλοσόφου Μισέλ Φουκώ, γραμμένο στα γαλλικά το 1975. Συνιστά μία μελέτη της εξέλιξης του ποινικού συστήματος στην Ευρώπη κατά τους τελευταίους δύο αιώνες, με αφορμή ντοκουμέντα από την προεπαναστατική και τη μετεπαναστατική Γαλλία. Ωστόσο τα περιεχόμενα του βιβλίου σχετίζονται σε μεγάλο βαθμό με αντίστοιχες εξελίξεις και στον υπόλοιπο δυτικό κόσμο, ενώ αποτελούν για τον συγγραφέα αφορμή στοχασμού περί του πραγματικού περιεχομένου του ποινικού εγκλεισμού. Θεωρείται εμβληματικό έργο το οποίο έχει επηρεάσει καλλιτέχνες, φιλοσόφους και πολιτικούς ακτιβιστές.

Κύριο επιχείρημα του Φουκώ είναι πως η δημιουργία των σύγχρονων κολαστικών μεθόδων (π.χ. η φυλάκιση ύστερα από δημόσια δίκη, αντί για βασανιστήρια και εκτελέσεις) στις νεωτερικές κοινωνίες, δεν οφείλεται τόσο στον ανθρωπισμό των διαφωτιστών μεταρρυθμιστών της εποχής, όσο σε πολιτισμικές και πολιτικές αλλαγές που σχετίζονταν με την αντικατάσταση της μεσαιωνικής απόλυτης μοναρχίας από το σύγχρονο φιλελεύθερο καπιταλισμό. Η φυλακή για τον Φουκώ αποτελεί προνομιακό χώρο εφαρμογής των «πειθαρχικών μεθόδων», μίας «πολιτικής τεχνολογίας» (κατά την ορολογία του) που εξαπλώνεται κατά τον 18ο-19ο αιώνα και σε στρατόπεδα, σχολεία, εργοστάσια κλπ, προκειμένου να διασφαλίσει την υποταγή της κοινωνίας στην εξουσία, τη συμμόρφωσή της με προκαθορισμένα πρότυπα και τον αποδοτικό πληθυσμιακό έλεγχο. Τεχνικές, μέθοδοι και θεσμοί διαφορετικών καταβολών, αναπτύχθηκαν στον πέρασμα δεκαετιών για να συγκλίνουν τελικά στη σημερινή «πειθαρχημένη κοινωνία». Για τον Φουκώ, μία «μικροφυσική της εξουσίας» διαπερνά το σύνολο των ανθρώπινων σχέσεων σαν ένα πλέγμα, μέσω αυτών των διάσπαρτων τεχνικών και μεθόδων, δίνοντας ως αποτέλεσμα μία «ολιστική μηχανοδομή» εξουσίας η οποία κατασκευάζει και κανονικοποιεί άτομα, εξοβελίζοντας τις αποκλίσεις.

Το βιβλίο διαιρείται σε τέσσερα μέρη: «Το βασανιστήριο», «Η τιμωρία», «Η πειθαρχία» και «Η φυλακή».

Πηγές
-----

* *Επιτήρηση και τιμωρία: Η γέννηση της φυλακής*, Εκδ. Κέδρος
* *Εγκυκλοπαίδεια Φιλοσοφίας του Στάνφορντ*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* BNF: cb12432467m (data)

 |

 |



1. 1 2  77014800.
Η ομοφυλοφιλία στον Παναμά είναι νόμιμη και δεν υπάρχουν νόμοι ενάντια στις ομοφυλοφιλικές πράξεις με συναίνεση. Δεν υπάρχουν νόμοι που να προστατεύουν τους ομοφυλόφιλους από την άνιση μεταχείριση. Η ομοφυλόφιλοι και οι λεσβίες απαγορεύεται να ενταχθούν στον στρατό ή την αστυνομία. Η ηλικία συναίνεσης είναι τα 18 έτη.

Ιστορία
-------

Το 1996 στον Παναμά ο πρώτος οργανισμός ομοφυλοφίλων δημιουργήθηκε. Πρόσφατα αναγνωρίσθηκε νομικά μετά από μάχη τριών χρόνων με την εκκλησία και τις αρχές. Εξακολουθεί να είναι ο μόνος ομοφυλοφιλικός οργανισμός στον Παναμά. Τον περασμένο χρόνο παρουσίασαν έναν νόμο για τα δικαιώματα των ομοφυλόφιλων ζευγαριών και το 2005 έγινε η πρώτη παρέλαση Gay pride.

Το άρθρο 28 αρνείται την δημιουργία ανήθικων ή παράνομων οργανώσεων και αυτό το άρθρο πολλές φορές χρησιμοποιείται για να αρνηθεί η δημιουργία ομοφυλόφιλων οργανώσεων.

Στις 31 Ιουλίου του 2008 η ομοφυλοφιλία αποποινικοποιήθηκε επίσημα στο κράτος. Το άρθρο 12 του Διατάγματος 149 του 1949 ποινικοποιούσε τις ομοφυλοφιλικές σχέσεις.

Παραπομπές
----------

1. ↑  «Decreto Ejecutivo Nº 332 de 29 de julio de 2008» (στα ισπανικά). *Gaceta Oficial*.. Ανακτήθηκε στις 07-08-2008.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δικαιώματα ΛΟΑΤ στον κόσμο |
| --- |
|  |
| Ασία | 
* Αρμενία
* Ιαπωνία
* Ινδία
* Ινδονησία
* Κίνα
 |
|  |
| Βόρεια Αμερική | 
* Ηνωμένες Πολιτείες
* Καναδάς
* Μεξικό
 |
|  |
| Αφρική | 
* Αίγυπτος
* Αιθιοπία
* Μαρόκο
* Νιγηρία
* Νότια Αφρική
* Σουδάν
 |
|  |
| Ευρώπη | 
* Αυστρία
* Γαλλία
* Γερμανία
* Ελλάδα
* Ισπανία
* Ιταλία
* Κροατία
* Κύπρος
* Ουγγαρία
* Πορτογαλία
* Ρωσία
* Τουρκία
 |
|  |
| Νότια Αμερική | 
* Αργεντινή
* Βραζιλία
* Παναμάς
 |
|  |
| Ωκεανία | 
* Αυστραλία
* Νησιά Φίτζι
* Παπούα Νέα Γουινέα
 |

 |
Η **Ειρήνη** ήταν αρχαία Ελληνίδα καλλιτέχνις, η οποία περιγράφεται από τον Πλίνιο τον Πρεσβύτερο τον 1ο αιώνα. Ήταν κόρη ενός ζωγράφου και δημιούργησε μια εικόνα ενός κοριτσιού σε ένα σπίτι στην Ελευσίνα.

Μία από τις έξι γυναίκες καλλιτέχνες της αρχαιότητας που αναφέρονται στη Φυσική Ιστορία του Πλίνιου του Πρεσβύτερου (XL.147-148) το 77 μ.Χ: Τιμαρέτη, Ειρήνη, Καλυψώ, Αρισταρέτη, Ιαία, Ολυμπία.

Κατά τη διάρκεια της Αναγέννησης, ο Βοκάκιος, ένας ανθρωπιστής του 14ου αιώνα, συμπεριέλαβε την Ειρήνη στο *De Mulieribus Claris* (*Σχετικά με τι Διάσημες Γυναίκες*). Ωστόσο, σε αυτή την αφήγηση ο Βοκάκιος προφανώς συνέπλεξε πολλές από τις γυναίκες που περιέγραψε ο Πλίνιος και απέδωσε πολλά περισσότερα έργα στην Ειρήνη. Κάποιοι άλλοι πίνακες που πιστώνει στην Ειρήνη είναι ένας παλαιότερος της Καλυψούς, ο μονομάχος Θεόδωρος και ένας διάσημος χορευτής που ονομάζεται Αλσισθένης.

Παραπομπές
----------

1. 1 2  (Αγγλικά) *encyclopedia.com*. HighBeam Research. www.encyclopedia.com/women/encyclopedias-almanacs-transcripts-and-maps/irene-fl-200-bce. Ανακτήθηκε στις 17  Απριλίου 2018.
2. ↑  Τ. Λιντέρσκι. The Paintress Calypso and Other Painters in Pliny. Zeitschrift für Papyrologie und Epigraphik. Bd. 145 (2003), σελ. 83-96
3. ↑  Μετάφραση της Βιρτζίνια Μπράουν για τις *Διάσημες Γυναίκες* του Βοκάκιου, σελ. 123 - 124; Πανεπιστήμιο Χάρβαρντ, 2001; (ISBN 0-674-01130-9)

Πηγές
-----

* Πλίνιος ο Πρεσβύτερος. *Φυσική Ιστορία*, XXXV.40.140, 147.
* Χάρις, Αν Σάδερλαντ και Λίντα Νόχλιν. *Women Artists: 1550-1950*. Μουσείο Τέχνης του Λος Άντζελες, Νοπφ, Νέα Υόρκη, 1976.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/147201

 |

 |
Ο τίτλος εξωφύλλου του βιβλίου του Ούγκο Γκρότιους
Ο όρος **Ελευθερία θαλασσών** (freedom of the seas) ή αρχή ελευθερία θαλασσών προέρχεται από τις θέσεις του Ούγκο Γκρότιους (από το βιβλίο του *Mare liberum*), σύμφωνα με την οποία η ανοικτή θάλασσα είναι ελεύθερη γα όλους και κανένα κράτος δεν μπορεί να θέση κυριαρχία σε αυτή.

Έτσι στην ανοικτή θάλασσα, καλούμενη και ύδατα, εφαρμόζεται η ελεύθερη ναυσιπλοΐα (ελευθερία ναυσιπλοΐας), καθώς και της αλιείας και το μόνο κράτος που μπορεί να ασκήσει έλεγχο σε ένα πλοίο είναι ακριβώς το ίδιο το κράτος του οποίου τη σημαία φέρει το πλοίο.

Στην ανοικτή θάλασσα ο εντοπισμός υφάλου και η αγκυροβολία σε αυτόν δημιουργεί την έννοια του πλωτού αγκυροβολίου σημαίας του πλοίου που είναι αγκυροβολημένο. Όταν το πλοίο το εγκαταλείψει, τότε και πάλι ο ύφαλος είναι ελεύθερος για αγκυροβολία άλλης εθνικότητας πλοίου.  

Αυτό συμβαίνει στα 10 περίπου μίλια δυτικά των Κυθήρων, όπου και βρίσκεται το πλωτό αγκυροβόλιο του ρωσικού πολεμικού ναυτικού.

ΒΙΒΛΙΟΓΡΑΦΙΑ 
HUGO GROTIUS, MARE LIBERUM-ΕΛΕΥΘΕΡΗ ΘΑΛΑΣΣΑ, εισαγωγή -μετάφραση Φωτεινή-Ηλέκτρα Χριστακοπούλου, Εκδόσεις ΡΩΜΗ, Θεσσαλονίκη, Δεκέμβριος 2020.
Η **Επιτομή των Καισάρων**, λατιν.: *Epitome de Caesaribus* είναι ένα λατινικό ιστορικό έργο, που γράφτηκε στα τέλη του 4ου αι.

Είναι μία σύντομη αναφορά της βασιλείας των Ρωμαίων Αυτοκρατόρων ("Καισάρων") από τον Αύγουστο έως τον Θεοδόσιο Α΄. Αποδιδόταν στον Αυρήλιο Βίκτωρα, αλλά γράφτηκε από έναν ανώνυμο συγγραφέα, που ήταν πολύ πιθανόν ειδωλολάτρης. Ο συγγραφέας χρησιμοποίησε τη λεγόμενη *Ιστορία των Αυγούστων του Ένμανν* και τα (τώρα χαμένα) *Χρονικά* τού Βιρίου Νικομάχου Φλαβιανού (φίλου του Κοΐντου Αυρηλίου Συμμάχου). Αν και πολύ σύντομο σε έκταση και όχι πάντα αξιόπιστο, περιέχει επίσης ορισμένες χρήσιμες πληροφορίες.

Βιβλιογραφία
------------

* Jörg A. Schlumberger: *Die Epitome de Caesaribus.* *Untersuchungen zur heidnischen Geschichtsschreibung des 4.* *Jahrhunderts n.* *Ο Χρ.* , CH Beck, Μόναχο 1974.

Εξωτερικοί σύνδεσμοι
--------------------

* *Epitome de Caesaribus* (Λατινικό κείμενο)
* *Epitome de Caesaribus* (Αγγλική μετάφραση)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 203012470
* LCCN: n86113782
* GND: 4300710-7
* SUDOC: 031027652
* BNF: cb14518231j (data)
* BNE: XX5153900

 |

 |
Η **Ειρήνη Καρρά** (γενν. Καρδίτσα, 13 Δεκεμβρίου 1986) είναι Ελληνίδα πρώην μοντέλο, εστεμμένη Μις Ελλάς 2006.

Βιογραφία
---------

Γεννήθηκε στις 13 Δεκεμβρίου του 1986 στην Καρδίτσα. Τον Απρίλιο του 2006, κέρδισε τον τίτλο "Μις Ελλάς" στα καλλιστεία του ΑΝΤ1 και έπειτα εκπροσώπησε την Ελλάδα στο διαγωνισμό Μις Κόσμος που έγινε στη Βαρσοβία στις 30 Σεπτεμβρίου του 2006. Έχει φωτογραφηθεί για τα περιοδικά Status, Maxim, Max, Life and Style, In style, Young, Nitro, Esquire και Shape.

Προσωπική ζωή
-------------

Τον Ιανουάριο του 2013, παντρεύτηκε με πολιτικό γάμο τον πρώην ποδοσφαιριστή του ΠΑΟΚ, Στέλιο Ηλιάδη.
Τον Μάρτιο του 2014, απέκτησαν το πρώτο τους παιδί, τον γιό τους, Άγγελο.
Ο **Εκατομβαιών** είναι ο πρώτος μήνας στο Αττικό ημερολόγιο, που ακολουθεί τη νέα σελήνη (Νουμηνία) μετά το θερινό ηλιοστάσιο. Δεν υπάρχουν σταθερές ημερομηνίες διότι οι Μήνες αλλάζουν με τη Νουμηνία (Νέα σελήνη). 

Ενώ στην Αθήνα την εποχή του Θησέα ο μήνας αυτός ονομαζόταν *Κρονιών* (προς τιμήν του Κρονου), πήρε αργότερα το όνομά του από τα Εκατόμβαια, μία γιορτή που γινόταν προς τιμή του Απόλλωνα, στην οποία θυσιάζονταν *εκατόμβαι*, δηλαδή μεγαλοπρεπής θυσία 100 βοδιών, ταύρων κ.ά. Η μεγαλύτερη γιορτή του Εκατομβαιώνος μηνός ήταν τα Παναθήναια προς τιμή της θεάς Αθηνάς

Κυριότερες γιορτές στην αρχαία Αθήνα κατά το μήνα αυτό ήταν τα Παναθήναια, τα Κρόνια και τα Συνοίκια.

Παραπομπές
----------

1. ↑  ...Κρονίου μηνός, ὃν νῦν Ἑκατομβαιῶνα καλοῦσι...*Πλουτάρχου Βίοι Παράλληλοι, Θησεύς, 12,1*
2. ↑  Αθήναιος, ΙΓ', 581

Πηγές
-----

* August Mommsen (1898). «Feste der Stadt Athen im Altertum, geordnet nach attischem Kalender» (στα Γερμανικά). B. G. Teubner. Ανακτήθηκε στις 20 Αυγούστου 2009.

|  |  |  |  |
| --- | --- | --- | --- |
| 

| π • σ • ε
Αττικό ημερολόγιο |
| --- |
|  |
| 
* Εκατομβαιών
* Μεταγειτνιών
* Βοηδρομιών
* Πυανεψιών
* Μαιμακτηριών
* Ποσειδεών
* Γαμηλιών
* Ανθεστηριών
* Ελαφηβολιών
* Μουνιχιών
* Θαργηλιών
* Σκιροφοριών
 |

 |
Η  **Ειρήνη Αρμάου**  υπήρξε πρωτοπόρος αθλήτρια στίβου από τα τέλη της δεκαετίας του ’20 ως τα μέσα της δεκαετίας του '30 στη δισκοβολία και σφαιροβολία με τα χρώματα του Πανιωνίου Γ.Σ. κάτοχος του πρώτου πανελλήνιου ρεκόρ στο δίσκο και πρωταθλήτρια Ελλάδας στη σφαίρα.

Βιογραφικό
----------

Η Ειρήνη Αρμάου εμφανίστηκε στον ελληνικό αθλητισμό στους Γυναικείους Αθλητικούς Αγώνες 1927, στο άτυπο ετήσιο γυναικείο πρωτάθλημα που διοργάνωνε ο Πανιώνιος, στο οποίο πρωταγωνιστούσε συνεχώς ως το 1930 κατακτώντας νίκες στη δισκοβολία. Τους αγώνες γυναικών διοργάνωσε ο πρόεδρος του Πανιώνιου Δημητρός Δάλλας, στο Παναθηναϊκό Στάδιο, πρωτοπορώντας στον γυναικείο αθλητισμό. Στο τέλος του 1928, στον πρώτο επίσημο πίνακα γυναικείων ρεκόρ στίβου, η Αρμάου εμφανίζεται να κατέχει το ρεκόρ στη δισκοβολία με 23,22μ. Το επόμενο έτος θα βελτιώσει το ρεκόρ, στις 30 Νοεμβρίου 1929, φθάνοντάς το στα 24,66 μ.

Εμφανίστηκε ξανά στους στίβους στο πανελλήνιο πρωτάθλημα 1932, στο οποίο επικράτησε στη σφαίρα με πανελλήνιο ρεκόρ. Στη σφαίρα νίκησε ξανά το 1935, ενώ ήταν δεύτερη στο δίσκο. Όμως, κάπου εκεί σταμάτησε να ασχολείται με τον αθλητισμό.

Πανελλήνια ρεκόρ και νίκες
--------------------------

**Πρωταθλήτρια Ελλάδος**

* Σφαιροβολία:
	+ 1932: 9,97μ
	+ 1935: 9,31μ

**Πανελλήνια ρεκόρ**

* **Δισκοβολία**
	+ 1928: 23,22 μ.
	+ 1929: 24,66 μ.
* **Σφαιροβολία**
	+ 1932: 9,97 μ.

Πηγές
-----

1. Πέτρου Λινάρδου, "Η Σμύρνη του Πανιωνίου", 1998.
2. Πέτρου Λινάρδου, "Ο Πανιώνιος ριζώνει στη Νέα Σμύρνη (1930-1940)", εφ. Πανιώνιος Κόσμος, φ. 22 (30/5/2009), σελ. 8.
Το **εκατοστόμετρο** (γαλ. *centimetre*, σύμβολο *cm*) είναι μονάδα μήκους στο μετρικό σύστημα, ίση με ένα εκατοστό του μέτρου. Το ίδιο το εκατοστόμετρο ονομάζεται απλούστερα και *εκατοστό*, όπως και *πόντος* στην κοινή γλώσσα[*ασαφές*]. Μπορεί να γραφεί ως 0,01 m ή 10-2 m. Το εκατοστόμετρο είναι μία από τις θεμελιώδεις μονάδες του λεγόμενου συστήματος μόναδων cgs στη Φυσική (το *c* στα αρχικά *cgs* είναι για το *c*entimetre).

Παρότι για πολλά φυσικά μεγέθη, όπως το βάρος, τα πολλαπλάσια και υποπολλαπλάσια του 103 προτιμούνται συχνά, το εκατοστόμετρο παραμένει μία πρακτική μονάδα μήκους για πολλές καθημερινές μετρήσεις. 1 cm είναι περίπου το πλάτος ενός νυχιού χεριού ενός ενήλικα ανθρώπου.

Ισοδυναμία με άλλες μονάδες μήκους
----------------------------------

1 εκατοστόμετρο είναι ίσο με:

* 0,01 μέτρο (m)
* 0,0109361...γυάρδα (1 γυάρδα ισούται με 91,44 εκατοστόμετρα ακριβώς).
* 0,032808... πόδι (1 πόδι ισούται με 30,48 εκατοστόμετρα ακριβώς)
* 0,3937007874015748... ίντσα (1 ίντσα ισούται με 2,54 εκατοστόμετρα ακριβώς)
* 10 χιλιοστόμετρα (mm)
* 10.000 μικρόμετρα («μικρά», μ, μm)

Μια άλλη χρήση του εκατοστομέτρου
---------------------------------

Εκτός από τη χρήση του για τη μέτρηση μηκών, το εκατοστόμετρο χρησιμοποιείται στο σύστημα cgs για τη μέτρηση της χωρητικότητας ενός πυκνωτή, αγωγού ή άλλης διατάξεως που αποθηκεύει ηλεκτροστατική ενέργεια.

Δείτε επίσης
------------

* Τετραγωνικό εκατοστό
* Κυβικό εκατοστό
* Διεθνές σύστημα μονάδων
* Προθέματα μονάδων
* Τάξεις μεγέθους (μήκος)

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **εκατοστόμετρο**  |
|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ειρήνη** |

Για άλλες χρήσεις, δείτε: Ειρήνη (αποσαφήνιση).
Το σύμβολο της ειρήνης
Η **ειρήνη** αποτελεί φυσική κατάσταση στην κοινωνική ζωή του ανθρώπου κατά την οποία οι σχέσεις λειτουργούν αρμονικά και χωρίς βίαιες αντιπαραθέσεις. Επιδιώκεται η διατήρησή της με τη δημιουργία εθίμων που ρυθμίζουν τις αναδυόμενες διαφορές και μέσω της σύναψης συμφωνιών μεταξύ δυο γειτνιαζόντων φυλών.

> Ένα από τα μεγαλύτερα πλεονεκτήματα της ζωής στη Δύση είναι η ειρήνη και δεν είμαι βέβαιη ότι αντιλαμβάνονται πολλοί πόσο μεγάλη ευλογία είναι αυτό. Ναι, υπάρχει εγκληματικότητα, δεν είναι όμως το ίδιο όπως όταν λυσσομανάει γύρω σου ο πόλεμος.
> 
> — Γουόρις Ντίρι, Λουλούδι της ερήμου

Διεθνές Δίκαιο
--------------

Στο Διεθνές Δίκαιο, ειρήνη είναι η μετά την λήξη ενός πολέμου αποκατάσταση των φιλικών σχέσεων μεταξύ δύο εμπόλεμων κρατών. Οι συνθήκες που σχετίζονται με την ειρήνη διακρίνονται σε *οριστικές* και *προκαταρκτικές*. Οι προκαταρκτικές συνθήκες έπονται συνήθως της ανακωχής και περιλαμβάνουν τους ουσιωδέστερους όρους της ειρήνης. Αρμόδιος για την σύναψη συνθηκών ειρήνης είναι ο διεθνής παραστάτης της κάθε χώρας, ο οποίος ορίζεται από το εσωτερικό δημόσιο δίκαιο ή οι πληρεξούσιοι αυτού. Ο διεθνής παραστάτης Ελλάδας, με βάση το ισχύον Σύνταγμα, είναι ο πρόεδρος της Δημοκρατίας. Οι συνθήκες ειρήνης ποικίλουν ως προς το περιεχόμενο, αλλά όλες περιέχουν τους όρους με τους οποίους οι εχθροπραξίες σταματούν και ο πόλεμος λήγει.

Παραπομπές
----------

1. ↑  Ντίρι, Γουόρις· Μίλλερ, Καθλήν (1999). *Λουλούδι της ερήμου*. μετάφραση: Μάρα Ευθυμίου. Αθήνα: Ωκεανίδα. ISBN 978-960-410-102-3.

Βιβλιογραφία
------------

* Καντ, Ιμμάνουελ (1992). *Για την αιώνια ειρήνη*. μετάφραση - επίμετρο: Άννα Πόταγα, πρόλογος - επιμέλεια: Λευτέρης Αναγνώστου. Αθήνα: Αλεξάνδρεια. ISBN 978-960-221-044-4.

Δείτε επίσης
------------

* Ειρήνη (κωμωδία)
* Σημαία της ειρήνης

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ειρήνη**  |

|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Ειρήνη** |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ειρήνη** |

* Ύπατη Αρμοστεία του ΟΗΕ για τους Πρόσφυγες (Υ.Α.), «Ειρήνη» – Η ιστορία ενός παιδιού πρόσφυγα (για παιδιά 5-8 ετών).
* Ψηφιακό Σχολείο, Γιάννη Ρίτσου, «Ειρήνη».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4071465-2
* SELIBR: 168047
* NDL: 00563072
* NKC: ph123126

 |

 |
Συντεταγμένες: 23°16′51″N 77°24′38″E﻿ / ﻿23.28083°N 77.41056°E﻿ / 23.28083; 77.41056

Μνημείο για τους νεκρούς λόγω της διαρροής
Η **διαρροή χημικών στο Μποπάλ** ήταν ένα βιομηχανικό ατύχημα το όποιο συνέβη το βράδυ στις 2-3 Δεκεμβρίου 1984 στο εργοστάσιο εντομοκτόνων της *Union Carbide India Limited* κοντά στη πόλη Μποπάλ στην Ινδία. Τουλάχιστον 500.000 άνθρωποι εκτέθηκαν σε ισοκυανικό μεθύλιο και άλλα χημικά. Ο αριθμός των θυμάτων λόγω της διαρροής δεν είναι επακριβώς γνωστός. Μέχρι τον Οκτώβριο του 2003 είχαν δοθεί αποζημιώσεις για 15.248 θανάτους και 554.895 περιπτώσεις αναπηρίας. Υπολογίζεται ότι συνολικά λόγω της διαρροής έχασαν τη ζωή τους 15.000 με 25.000 άνθρωποι, σύμφωνα με ακτιβιστικές οργανώσεις, γεγονός που κατατάσσει αυτή τη διαρροή ως το χειρότερο βιομηχανικό ατύχημα που έχει λάβει χώρα στον κόσμο.

Τα αίτια αυτής της διαρροής δεν είναι επακριβώς γνωστά. Το εργοστάσιο στο Μποπάλ είχε κατασκευαστεί με χαμηλότερα πρότυπα ασφαλείας από ότι τα εργοστάσια της εταιρείας στις ΗΠΑ και μικρές διαρροές ήταν συχνές, ενώ πολλά συστήματα ασφαλείας δεν λειτουργούσαν. Στις 2 Δεκεμβρίου 1984 μπήκε νερό μέσα στη δεξαμενή 610, στην οποία ήταν αποθηκευμένο το ισοκυανικό μεθύλιο. Λόγω της υπερβολικά έντονης αντίδρασης που ακολούθησε η πίεση μέσα στην δεξαμενή αυξήθηκε γρήγορα και τελικά έγινε τόσο μεγάλη ώστε η βαλβίδα ασφαλείας να ανοίξει και το αέριο να διοχετευθεί στο πύργο καθαρισμού, ο οποίος ήταν κλειστός λόγω συντήρησης. Το αέριο διέρρευσε από τη καμινάδα κοντά στη κορυφή του πύργου και κατευθύνθηκε προς τη πόλη. Η καμινάδα είχε ύψος 33 μέτρα, πολύ μεγάλο για να φτάσει ο πίδακας νερού σε αυτή και να εξουδετερώσει το αέριο. Οι εγκαταστάσεις έκλεισαν και στη συνέχεια καθαρίστηκαν πλημμελώς και η διαρροή τοξικών ουσιών στα υπόγεια ύδατα συνέχισε μέχρι τουλάχιστον το 2004.

Η εταιρία πλήρωσε αποζημιώσεις το 1989 ύψους 470 εκατομμυρίων δολαρίων. Η εκδίκαση της υπόθεσης ολοκληρώθηκε το 2010 με κατηγορούμενους εφτά ανώτατα στελέχη της Union Carbide India Limited. Οι κατηγορούμενοι καταδικάστηκαν για φόνο εξ αμελείας σε δύο χρόνια φυλάκισης και πρόστιμο 100.000 ινδικές ρουπίες έκαστος, η μέγιστη ποινή που προβλέπει ο νόμος.

Παραπομπές
----------

1. 1 2 3  «Ψήφισμα του Ευρωπαϊκού Κοινοβουλίου σχετικά με τη Μποπάλ». Επίσημη Εφημερίδα της Ευρωπαϊκής Ένωσης. 2004-12-16.. Ανακτήθηκε στις 2013-05-10.
2. ↑  Λήδα Παπαδοπούλου (2010-06-08). «Ινδία: επί 26 χρόνια δίκαζαν τη διαρροή του τοξικού αερίου στο Μποπάλ, που σκότωσε σχεδόν 30.000 ανθρώπους». Ελευθεροτυπία.. Ανακτήθηκε στις 2013-05-10.
3. 1 2  «Bhopal trial: Eight convicted over India gas disaster». *BBC News*. 7 June 2010. Αρχειοθετήθηκε από το πρωτότυπο στις 2010-06-07.. Ανακτήθηκε στις 2010-06-07.
4. ↑  «The Bhopal Disaster» (PDF). Centre for Science and Environment India. Αρχειοθετήθηκε από το πρωτότυπο (PDF) στις 18 Αυγούστου 2013. Ανακτήθηκε στις 10 Μαΐου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Διαρροή χημικών στο Μποπάλ** |
Η **Εκατερίνα Ιλαρίοβνα Μιχαΐλοβα-Ντέμινα** (ρωσικά: *Екатерина Илларионовна Михайлова-Дёмина*, 22 Δεκεμβρίου 1925 - 24 Ιουνίου 2019) ήταν Ρωσίδα στρατιωτικός ιατρός και η μόνη γυναίκα που υπηρέτησε στην πρώτη γραμμή αναγνωρίσεων στο Σοβιετικό Ναυτικό, κατά τη διάρκεια του Δευτέρου Παγκοσμίου Πολέμου. Κουβάλησε δεκάδες τραυματισμένους άνδρες από το πεδίο μάχης, ενώ κι αυτή είχε τραυματιστεί τρεις φορές επάνω στον αγώνα της και όσο ήταν με το ναυτικό. Αν και μετά τον πόλεμο της προτάθηκαν διάφορες μεγάλες τιμές και βραβεύσεις εκεί αρνήθηκε να παραλάβει κάποια. Παρόλα αυτά, τιμήθηκε το 1990, από τον πρόεδρο της Σοβιετικής Ένωσης, Μιχαήλ Γκορμπατσόφ, με το μετάλλιο του Ήρωα της Σοβιετικής Ένωσης.

Γεννήθηκε στο Λένινγκραντ, χάνοντας σε μικρή ηλικία και τους δύο γονείς της, γεγονός που την έφερε στο ορφανοτροφείο του Λένινγκραντ. Όταν, ως μέρος του Δευτέρου Παγκοσμίου Πολέμου, ξεσπά και ο Μεγάλος Πατριωτικός Πόλεμος, η Ντέμινα ήταν μόλις 15 ετών. Παρά το νεαρό της ηλικίας της αποφάσισε να γίνει εθελόντρια. Έγινε δεκτή, μόνο που είχε προσθέσει δύο χρόνια στην πραγματική της ηλικία, κι αφού έγινε αυτό, τοποθετήθηκε σε στρατιωτικό νοσοκομείο. Σε έναν βομβαρδισμό, την ίδια χρονιά, καταστρέφεται το νοσοκομείο, και τότε ήταν που ακολούθησε τον Κόκκινο Στρατό ως γιατρός. Εκείνη την περίοδο τραυματίζεται σοβαρά στο πόδι και μεταφέρεται σε νοσοκομείο, μετά το εξιτήριο της, στέλνεται στο Ναυτικό θαλάσσιο νοσοκομείο.

Δεν έκατσε πολύ εκεί, γιατί ένιωθε πως ήταν εκτός δράσης και το 1943 έγινε δεκτό το αίτημα της να μεταφερθεί στα πεδία μαχών. Αρχικά στο ναυτικό και μετά παντού στην Ευρώπη ακολουθούσε τη μονάδα της, αν και στην αρχή λόγω φύλου ήταν δύσπιστοι οι στρατιώτες γρήγορα αναγνώρισαν την αξία της. Πήρε αρκετά μετάλλια κατά τη διάρκεια του Πολέμου. Τον Νοέμβριο του 1945 απαλλάχτηκε από τα καθήκοντά της, αλλά συνέχισε να ασχολείται με την ιατρική, μέσω του Ερυθρού Σταυρού. Το 1950 τελείωσε το Ινστιτούτο Ιατρικής του Λένινγκραντ και υπηρέτησε την ιατρική για 36 χρόνια, όπου και συνταξιοδοτήθηκε. Το 2017, έγινε η τελευταία γυναίκα που επέζησε από τους Ήρωες της Σοβιετικής Ένωσης του Δεύτερου Παγκοσμίου Πολέμου, μετά τον θάνατο της Ευδοκία Πάσκο. Πέθανε δύο χρόνια αργότερα, σε ηλικία 93 ετών, στη Μόσχα.

Παραπομπές
----------

1. 1 2 3  Sakaida, Henry (2003). *Heroines of the Soviet Union 1941-45*. Oxford: Osprey Publishing. σελίδες 23–25. ISBN 978-1-84176-598-3.
2. 1 2   (στα Russian)*Novye Izvestia*. 1 July 2008. Αρχειοθετήθηκε από το πρωτότυπο στις 2011-09-26.. Ανακτήθηκε στις 21 August 2011.
3. ↑  Simonov & Chudinova 2017, σελ. 126.
4. ↑  Simonov & Chudinova 2017, σελ. 128.
5. ↑  «Пасько Евдокия Борисовна». *www.warheroes.ru*. Ανακτήθηκε στις 9 Φεβρουαρίου 2018.
6. ↑  «Легендарный санинструктор морской пехоты ушла в бессмертие». Αρχειοθετήθηκε από το πρωτότυπο στις 29 Ιουλίου 2020. Ανακτήθηκε στις 31 Μαρτίου 2020.

Βιβλιογραφία
------------

* Simonov, Andrey· Chudinova, Svetlana (2017). *Женщины - Герои Советского Союза и России*. Moscow: Russian Knights Foundation, Museum of Technology V. Zadorozhny. ISBN 9785990960701. OCLC 1019634607.
Το «FM» ανακατευθύνει εδώ. Για άλλες χρήσεις, δείτε: FM (αποσαφήνιση).
Ένα ακουστικό σήμα διαμορφωμένο με ΑΜ και με FM
Η **διαμόρφωση συχνότητας** (FM - Frequency Modulation) είναι μία αναλογική διαμόρφωση σήματος. Στην διαμόρφωση συχνότητας η συχνότητα του υψίσυχνου σήματος (φέρον κύμα) μεταβάλλεται ανάλογα με το πλάτος του σήματος πληροφορίας (ακουστικό σήμα). Το διαμορφωμένο σήμα που προκύπτει έχει σταθερό πλάτος άλλα μεταβαλλόμενη συχνότητα και μοιάζει να παρουσιάζει «πυκνώματα» και «αραιώματα». 
Ο τρόπος με τον οποίο το πλάτος του ακουστικού σήματος επηρεάζει το φέρον είναι ο εξής. Όπου το ακουστικό σήμα έχει μεγάλο πλάτος έχουμε αύξηση της συχνότητας του φέροντος και όπου το ακουστικό σήμα έχει μικρό πλάτος έχουμε μείωση της συχνότητας του φέροντος.

Μαθηματική έκφραση της FM
-------------------------

Ένα διαμορφωμένο κατά συχνότητα (FM) σήμα περιγράφεται από την παρακάτω σχέση:  

{\displaystyle y=\mathbf {A\eta \mu [(2\pi Ft)+K\sigma \upsilon \nu (2\pi ft)]} }  
όπου F η συχνότητα του φέροντος σήματος, f η συχνότητα του σήματος πληροφορίας, Α το πλάτος (σε Volt) του φέροντος σήματος και Κ ένας συντελεστής της διαμόρφωσης συχνότητας,FM (αδιάστατο μέγεθος).

Εφαρμογές της FM
----------------

Η κύρια εφαρμογή της διαμόρφωσης συχνότητας (FM) είναι στην ραδιοφωνία. Η τεχνική αυτή έχει το μεγάλο πλεονέκτημα ότι επηρεάζεται ελάχιστα από παράσιτα γι' αυτό έχει επικρατήσει στις περισσότερες εφαρμογές έναντι της παλαιότερης διαμόρφωσης κατά πλάτος (ΑΜ amplitude modulation). Απαιτεί όμως υψηλότερες συχνότητες φέροντος σήματος γι' αυτό σε εκπομπές σε χαμηλότερες ζώνες όπως στα μακρά και στα μεσαία κύματα χρησιμοποιείται ακόμα η ΑΜ. Η διαμόρφωση FM χρησιμοποιείται επίσης στην διαμόρφωση του ήχου στο αναλογικό τηλεοπτικό σήμα (το σήμα εικόνας είναι διαχωρισμένο και διαμορφώνεται με διαμόρφωση ΑΜ).

Εξωτερικοί σύνδεσμοι
--------------------

* Διαμόρφωση Συχνότητας
* Διαμόρφωση Συχνότητας
* Εκπομπή FM και ανίχνευση σήματος

Πηγές
-----

* *Φυσική Κατεύθυνσης Γ' Λυκείου - ΟΕΔΒ*
* *Εκπομπή και λήψη Ραδιοφωνικού σήματος, Γ τάξη ΕΠΑΛ - ΟΕΔΒ*

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Τεχνικές διαμόρφωσης |
| --- |
|  |
| Αναλογικές διαμορφώσεις | 
* AM
* SSB
* QAM
* FM
* PM
* SM
 |
|  |
| Ψηφιακές διαμορφώσεις | 
* FSK
* ASK
* OOK
* PSK
* QAM  MSK
* CPM
* PPM
* TCM
* OFDM
 |
|  |
| Διασπορά φάσματος | 
* CSS
* DSSS
* FHSS
* THSS
 |

 |
Η **Ελένη Προσαλέντη** (1870-1911) ήταν Ελληνίδα ζωγράφος.

Βιογραφία
---------

Κωνσταντίνος Μαυρομιχάλης: Εθνικό Ιστορικό Μουσείο της Αθήνας
Η Ελένη Προσαλέντη ήταν γόνος μεγάλης κερκυραϊκής οικογένειας ζωγράφων. Παππούς της ήταν ο γλύπτης και ζωγράφος Παύλος Προσαλέντης (1784-1837) και πατέρας ο ζωγράφος Σπυρίδωνας Προσαλέντης (1830-1895). Ζωγράφοι ήταν και τα αδέρφια της Παύλος Προσαλέντης (1857-1894), Όλγα Προσαλέντη (1870-1930) και Αιμίλιος Προσαλέντης (1896-1926). Ωστόσο υπάρχει μια ασάφεια ως προς το έτος και τον τόπο γέννησης της (Αθήνα ή Κέρκυρα, μεταξύ του 1870 και του 1874). Μαθήματα ζωγραφικής πήρε από τον πατέρα της. Ασχολήθηκε κυρίως με την προσωπογραφία και την αγιογραφία. Τα πιο γνωστα έργα της: οι προσωπογραφίες του Κυριακούλη Μαυρομιχάλη, του Τιμολέοντα Αργυρόπουλου, του μητροπολίτη Σωκράτη.

Αναφόρες
--------

1. ↑  Ανακτήθηκε στις 18  Ιουλίου 2017.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 17 Φεβρουαρίου 2014.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Μαρτίου 2014. Ανακτήθηκε στις 17 Φεβρουαρίου 2014.
4. ↑
5. ↑
Η **εκκλησία του Γκαντιάντι** (γεωργιανά: განთიადის ეკლესია, *Γκαντ'ιάντις εκλέσια*) είναι βασιλική τριών αψίδων του 6ου αιώνα, στον οικισμό Γκαντιάντι (επαρχία Γκάγκρα). Χτίστηκε το 543 μ.Χ. και μεταφέρθηκε σε άλλη τοποθεσία αρκετές φορές μεταξύ8ου και 10ου αιώνα. Το 1576 υπέστη ζημιές από εισβολή της Οθωμανικής Αυτοκρατορίας. Είναι ένας από τους παλαιότερους χριστιανικούς ναούς στη Γεωργία. Σήμερα μόνο τα ερείπια της βασιλικής έχουν μείνει όρθια.

Ιστορική-Αρχιτεκτονική περιγραφή
--------------------------------

Οι εμπειρογνώμονες στην εκκλησιολογία προτείνουν ότι η εκκλησία χτίστηκε από τον αυτοκράτορα Ιουστινιανό για τις φυλές Αμπάζγκ οι οποίες εκχριστιανίστηκαν. Στα ερείπια της Βασιλικής βρέθηκε μνήμα με μεγαλογράμματη επιγραφή στα ελληνικά. Φαίνεται πιθανότερο ότι η επιγραφή ανήκε σε τάφο αξιωματούχου ή κληρικού της Αμπχαζίας. Το όνομα του θαμμένου έχει χαθεί. Η επιγραφή χρονολογείται από τον 6ο αιώνα. Η εκκλησία είναι τρίκλιτη βασιλική.

Τρέχουσα κατάσταση
------------------

Η περιοχή έχει καταληφθεί από ένα ντε φάκτο ανεξάρτητο κρατίδιο, την Αμπχαζία, η οποία δημιουργήθηκε καθώς οι κάτοικοι ήθελαν να παραμείνουν στην Σοβιετική Ένωση (όπως και η Νότια Οσσετία) και όχι να αποσχιστούν από αυτή μαζί με τη Γεωργία. Εξαιτίας αυτού του γεγονότος, η μελέτη της εκκλησίας και η διεξαγωγή των αντίστοιχων έργων είναι αδύνατη. Η εκκλησία είναι σε άσχημη κατάσταση και χρειάζεται επειγόντως συντήρηση και αποκατάσταση έργων.

Η εκκλησία Τσαντρίπσι έχει το καθεστώς του μνημείου εθνικής σημασίας.

Βιβλιογραφία
------------

* *Β. Τζαοσβίλι, Ρ. Ρτσεουλισβίλι*, Γεωργιανή Σοβιετική Εγκυκλοπαίδεια, τ. 2, σ. 680, Τιφλίδα, 1977.
* Πολιτιστική κληρονομιά στην Αμπχαζία, Τιφλίδα, 2015
Η ***Ηχώ της Πόλης*** είναι ομογενειακή εφημερίδα που εκδίδεται στην Κωνσταντινούπολη από τον δημοσιογράφο και ομογενή Ανδρέα Ρομπόπουλο, με έδρα τη συνοικία Μπέγιογλου. Η εφημερίδα ασχολείται με θέματα που αφορούν την Ελληνική κοινότητα της Τουρκίας αλλά και με θέματα που απασχολούν τόσο την Ελλάδα, τη Τουρκία και τη Μέση Ανατολή όσο και τον Ελληνισμό της διασποράς γενικότερα. Η εφημερίδα από το 2016 διατίθεται προς πώληση σε όλα τα περίπτερα της Ελλάδας. Η εφημερίδα έχει επίσης ραδιοφωνική εκπομή η οποία εκπέμπεται μέσω διαδικτύου, με αρκετό από το κοινό της να είναι Έλληνες της διασποράς.

Ιστορία
-------

Η εφημερίδα ιδρύθηκε το 1979 από τον Χαράλαμπο Ρομπόπουλο και μετά τον θάνατο του την έκδοση την ανέλαβε ο γιος του Ανδρέας Ρομπόπουλος, ο οποίος έχει το επάγγελμα του ανταποκριτή σε μέσα ενημέρωσης.

Εξωτερικοί σύνδεσμοι
--------------------

* Η επίσημη ιστοσελίδα της εφημερίδας

Αναφορές
--------

1. 1 2  «ΗΧΩ ΤΗΣ ΠΟΛΗΣ - ΗΜΕΡΗΣΙΟ ΦΥΛΛΟ | Η Ελληνική Εφημερίδα της Πόλης». Ανακτήθηκε στις 15 Νοεμβρίου 2021.
2. ↑  «Η «Ηχώ» της Πόλης σε ολόκληρη την Ελλάδα». *ProtoThema*. 3 Ιουνίου 2016. Ανακτήθηκε στις 15 Νοεμβρίου 2021.
Στην ελληνική μυθολογία ο **Εκάεργος** ήταν ένας από τους Υπερβορείους ή Υπερβορέους. Μαζί με τον Όπι ήταν οι πρώτοι που προσέφεραν θυσία στον Απόλλωνα και στην Άρτεμι, στο νησί της Δήλου. Τους είχε ανατεθεί να μεγαλώσουν τα δύο θεϊκά βρέφη, τα οποία αντιστοίχως πήραν και ως επίθετα τα ονόματα των τροφών τους. Πραγματικά, ο Απόλλων και η Άρτεμις αποκαλούνταν με τα τελετουργικά-λατρευτικά επίθετα «Εκά(τ)εργος» και «Όπις». Ο μύθος πλάστηκε προκειμένου να ερμηνευθούν τα επίθετα αυτά.

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

  


|  |  |
| --- | --- |
| 

|  |
| --- |
| * Πύλη:Μυθολογία
* Πύλη:Ελληνική μυθολογία
 |

 |
Συντεταγμένες: 43°14′27.2″N 40°23′45.8″E﻿ / ﻿43.240889°N 40.396056°E﻿ / 43.240889; 40.396056

Η **Εκκλησία του Μπζιμπ** είναι μια ερειπωμένη μεσαιωνική Χριστιανική εκκλησία που βρίσκεται στο ομώνυμο χωριό της Επαρχίας Γκάγκρα, στη δεξιά όχθη του ποταμού Μπζιμπ, στην Αμπχαζία της Γεωργίας. Η εκκλησία χρονολογείται του 9ου-10ου αιώνα. Είναι μέρος του συγκροτήματος κτιρίων του φρουρίου Μπζιμπ και αναγνωρισμένο Μνημείο Πολιτιστικής Κληρονομιάς της Γεωργίας.

Ιστορία
-------

Η εκκλησία και το φρούριο του Μπζιμπ κατασκευάστηκαν τον 8ο-10ο αιώνα. Η εκκλησία ίσως έχει λειτουργήσει ως έδρα του Βυζαντινού επισκόπου της Σωτηρόπολις, τον 10-12ο αιώνα.

Στα μέσα του 20ου αιώνα έγιναν αρχαιολογικές μελέτες και ανασκαφές στο Μπζιμπ, και τα ευρήματα που ανακαλύφθηκαν φυλάσσονται στο Κρατικό Μουσείο της Αμπχαζίας.

Το 2006 η εκκλησία αναγνωρίστηκε ως Μνημείο Πολιτιστικής Κληρονομιάς της Γεωργίας, με τη σημείωση ότι τα μέτρα που έχουν ληφθεί για τη διατήρηση του μνημείου είναι ανεπαρκή.

Περιγραφή
---------

Η εκκλησία είναι ένα μεγάλο, θολωτό, σταυροειδές σε ορθογώνια βάση σχέδιο. Στα ανατολικά της καταλήγει σε 3 αψίδωτά ημικύκλια, εκ των οποίων το μεσαίο ήταν το ιερό με την Αγία Τράπεζα. Επί του παρόντος έχουν διασωθεί μόνο ερείπια των πέτρινων τοίχων.

Το ερειπωμένο φρούριο του Μπζιμπ καλύπτει έκταση 7.000 τ.μ. Περιβάλλεται από οχυρωματικό τείχος ενισχυμένο με αμυντικές δομές, από τις οποίες έχουν διασωθεί 7 πύργοι ορθογώνιου και κυκλικού σχήματος και 2 πύλες, στα δυτικά και ανατολικά. Στην περιοχή του φρουρίου υπάρχουν τα ερείπια και άλλων κτιρίων και εκκλησιών.

Παραπομπές
----------

1. 1 2 3  Gelenava, Irakli, επιμ. (2015). *Cultural Heritage in Abkhazia* (PDF). Tbilisi: Meridiani. σελ. 22.
2. 1 2  Khroushkova, Liudmila (2006). *Les monuments chrétiens de la côte orientale de la Mer Noire: Abkhazie, IVe-XIVe siècles*. Brepols. σελ. 317. ISBN 2503523870.
3. ↑  zurakone (9 Νοεμβρίου 2017). «ბზიფის ციხე». *სად არის?* (στα Γεωργιανά). Ανακτήθηκε στις 31 Αυγούστου 2019.
4. ↑  «The Bzyb temple of the 8th-10th centuries, Abkhazia | Официальный сайт Священной Митрополии Абхазии». *anyha.org*. Ανακτήθηκε στις 31 Αυγούστου 2019.
5. 1 2 3  «Bzyb fortress and Bzyb church | Официальный сайт Священной Митрополии Абхазии». *anyha.org*. Ανακτήθηκε στις 31 Αυγούστου 2019.
6. ↑  «ბზიფის ციხე - გუდაუთის რაიონი • about.ge». *www.about.ge*. Ανακτήθηκε στις 31 Αυγούστου 2019.
Ο **Εκαταίος ο Αβδηρίτης ή ο Τήϊος,** ήταν φιλόσοφος, κριτικός και γραμματικός, μαθητής του σκεπτικού φιλοσόφου Πύρρωνος. 

Έζησε στα χρόνια της βασιλείας του Πτολεμαίου Α΄ και κύριο έργο του ήταν τα «Αιγυπτιακά ή Ιστορία της Αιγύπτου», στο οποίο ενσωμάτωσε ιστορικά και μυθοπλαστικά στοιχεία, με σκοπό να αποδείξει ότι η Αίγυπτος υπήρξε η εστία και η πηγή του παγκόσμιου πολιτισμού και ότι η αιγυπτιακή θρησκεία ήταν η μόνη αληθινή και γνήσια θρησκεία.

Ο Όσιρις (=ήλιος) και η Ίσις (=σελήνη) και τα πέντε στοιχεία, δηλαδή το πνεύμα (=Ζευς), το πυρ (=Ήφαιστος), η γη (=Δήμητρα), το ύδωρ (=Ωκεανός ή Νείλος) και ο αήρ (=Αθηνά), ήταν, κατά την θεολογική αντίληψη του Εκαταίου, οι αρχέγονες θεότητες, ενώ οι υπόλοιποι θεοί προέρχονταν από θνητούς, δηλαδή από βασιλείς και βασίλισσες, οι οποίοι θεοποιούνταν μετά το θάνατό τους. Οι πρώτοι θεοί ήταν επουράνιοι και αθάνατοι, ενώ οι δεύτεροι επίγειοι και θνητοί.

Παραπομπές
----------

1. ↑  Αλεξάνδρου Ν. Λέτσα, Μυθολογία Της Γεωργίας, Θεσσαλονίκη 1949, σελ.35].

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 222308297
* **BiblioNet**: **56467**
* ISNI: 0000 0003 6216 9963
* GND: 119543419
* SUDOC: 152927786
* BIBSYS: 90089265
* ICCU: VEAV054824
* BNE: XX1664689

 |

 |
Σύμβολο της Tanit, θεάς η οποία χρησιμοποιείται από την Εκκλησία των Γουάντσε.
Η **Εκκλησία των Γουάντσε** (ισπανικά: *Iglesia del Pueblo Guanche*) είναι μια θρησκευτική οργάνωση που ιδρύθηκε το 2001 στο Σαν Κριστόμπαλ ντε Λα Λαγούνα (Τενερίφη, Κανάρια Νησιά, Ισπανία), με σκοπό να διασώσει και να διαδώσει την ειδωλολατρική θρησκεία του Γκουάχες.[1] Η εκκλησία ιδρύθηκε από μια ομάδα θιασώτες της Μητέρας Θεάς αυτόχθονες Τσαξιράξι.[1]

Η Εκκλησία εκτελεί τελετουργικά, σύμφωνα με το αρχαίο έθιμο, συμπεριλαμβανομένων των γάμων. Το 2002 έλαβε χώρα ο πρώτος γάμος ιθαγενών της Τενερίφης από την κατάκτηση των Καναρίων κατά τον δέκατο πέμπτο αιώνα. Η Εκκλησία λατρεύει όλους τους Ιθαγενείς θεούς αλλά κυρίως η θεά Τσαξιράξι. Η Εκκλησία τιμά και άλλες θεές μητέρες άλλων θρησκειών.

Η Εκκλησία των Γουάντσε είναι παρόμοια με άλλες νεο-παγανιστικές κινήσεις όπως η Ελληνική εθνική θρησκεία ή η Άσατρου. Το 2008 η Εκκλησία είχε περίπου 300 μέλη.[2]

Παραπομπές - σημειώσεις
-----------------------

1. 1 2  La Iglesia del Pueblo Guanche. Consideraciones metodológicas. Gobierno de Canarias.
2. ↑  Martin, Veronica (2008). 5% of Canarians profess a minority religion (Un 5% de canarios profesa una religión minoritaria), *La Opinión de Tenerife* newspaper, 3 October.

Σχετικές ιστοσελίδες
--------------------

* Επίσημη Ιστοσελίδα
**Κρατιδιακές εκλογές** διεξάγονται στο Αμβούργο για την ανάδειξη των μελών της κρατιδιακής Βουλής (Landtag)

2020
----

Οι πιο πρόσφατες εκλογές στο κρατίδιο διεξήχθησαν στις 23 Φεβρουαρίου 2020 και είχαν ως αποτέλεσμα την επανεκλογή του συνασπισμού των Σοσιαλδημοκρατών με τους Πράσινους. Οι Χριστιανοδημοκράτες (CDU) υπέστησαν τη χειρότερη ήττα τους στο Αμβούργο έπειτα από 68 χρόνια.
Ο Πέτερ Τσέντσερ (Peter Tschentscher) επανεξελέγη δήμαρχος στις 10 Ιουνίου.

Προηγούμενες εκλογές
--------------------

### 2008

Στις βουλευτικές εκλογές που διεξήχθησαν στις 24 Φεβρουαρίου 2008, οι Χριστιανοδημοκράτες του CDU κέρδισαν 42,7 % των ψήφων.

Στις εκλογές εκείνες σημειώθηκαν τα εξής αποτελέσματα:

* CDU: 42,7%
* SPD: 34,1%
* GAL: 9,6%
* Linke: 6,4%
* FDP: 4,8%

Ο νικητής Όλε φον Μπόιστ (CDU) δεν κατάφερε να εξασφαλίσει απόλυτη πλειοψηφία και σχηματίστηκε κυβέρνηση συνασπισμού μεταξύ Χριστιανοδημοκρατών και Πρασίνων, για πρώτη φορά στην ιστορία του κρατιδίου (ο λεγόμενος *πρασινόμαυρος* συνασπισμός). Στις 18 Ιουλίου 2010 ο φον Μπόιστ ανακοίνωσε την παραίτησή του, σε ισχύ από τις 25 Αυγούστου. Την ημερομηνία εκείνη ανέλαβε δήμαρχος ο Κριστόφ Άλχαους.

### 2011

Το 2011 εξελέγη δήμαρχος του Αμβούργου ο Όλαφ Σολτς. Στις βουλευτικές εκλογές που διεξήχθησαν στις 20 Φεβρουαρίου 2011, οι Χριστιανοδημοκράτες της καγκελαρίου Μέρκελ υπέστησαν συντριβή. Τα κόμματα έλαβαν τις εξής έδρες:

* SPD, 62 έδρες.
* CDU, 28 έδρες.
* Το δημαρχείο του Αμβούργου Συμμαχία '90/Οι Πράσινοι, 14 έδρες.
* FDP, 9 έδρες
* Αριστερά, 8 έδρες

### 2015

Οι εκλογές στο Αμβούργο διεξήχθησαν στις 15 Φεβρουαρίου 2015. Σε εκείνες οι Χριστιανοδημοκράτες της Άνγκελα Μέρκελ υπέστησαν την χειρότερη ήττα τους μεταπολεμικά.

Παραπομπές
----------

1. ↑  «Regierungbildung in Hamburg: Grüne benennen Senatoren». NDR.de. 31 Μαΐου 2020.
2. ↑  Reuters (2020-02-23). «Merkel's CDU suffers worst ever result in Hamburg elections» (στα Αγγλικά). *The Guardian*. ISSN 0261-3077.. Ανακτήθηκε στις 2020-02-24.
3. ↑  «Bürgerschaft wählt Tschentscher und bestätigt Senat». Ndr.de. 10 Ιουνίου 2020.
4. ↑  Brian Parkin (30 Νοεμβρίου 2007). «Merkel's Party Must Be `Resolute,' Resist SPD, Lawmakers Say». *Bloomberg.com*. Αρχειοθετήθηκε από το πρωτότυπο στις 23 Ιουλίου 2012. Ανακτήθηκε στις 16 Οκτωβρίου 2019.
5. ↑  Veit Medick (28 Νοεμβρίου 2010). «Union schäumt, SPD träumt. Koalitionsbruch in Hamburg». Der Spiegel.
6. ↑  «Το μήνυμα του Αμβούργου». Ημερησία. 26 Φεβρουαρίου 2011.
7. ↑  ««Χαστούκι» στη Μέρκελ τα εκλογικά αποτελέσματα στο Αμβούργο». *in.gr*. 15 Φεβρουαρίου 2015.
Η **Θεοξένα**, ήταν πιθανόν κόρη της Βερενίκης Α΄ από τον πρώτο της σύζυγο, το Φίλιππο, έναν Μακεδόνα ευγενή. Μετά το θάνατό του, η Βερενίκη κατόπιν έγινε σύζυγος του Πτολεμαίου Α΄ του Σωτήρος, βασιλιά της Αιγύπτου και ιδρυτή της δυναστείας των Πτολεμαίων. Η Θεοξένα με τη σειρά της παντρεύτηκε περίπου το 300 π.Χ. τον Αγαθοκλή, βασιλιά της Σικελίας και έγινε η τρίτη στη σειρά σύζυγός του. Απέκτησε μαζί του δύο παιδιά, με πιθανά ονόματά τους τα Αρχάγαθος και Θεοξένα. Μετά το θάνατο του Αγαθοκλή το 289 επέστρεψε στην Αίγυπτο μαζί με τα παιδιά της.

Στην πραγματικότητα η καταγωγή της δεν δηλώνεται πουθενά ρητά. Αρχικά ο Πλούταρχος στους Βίους του ( "*Πύρρος*" ), αναφέρει πως η Βερενίκη είχε από τον πρώτο της γάμο περισσότερες από μια κόρες, με την Αντιγόνη να είναι σίγουρα η μία. Η σχέση της Θεοξένας τώρα με τον Οίκο του Πτολεμαίου αφήνεται να εννοηθεί από δύο σημεία στο έργο του ιστορικού Ιουστίνου. Αναφέρει λοιπόν, πως η Θεοξένα ήρθε από την Αίγυπτο και πως τα παιδιά της ήταν ακόμη μικρά κατά την επιστροφή της στην Αίγυπτο, από το οποίο συμπεραίνουμε πως ο γάμος έγινε λιγότερο από 15 χρόνια πριν. Την περίοδο εκείνη ο Αγαθοκλής έγινε βασιλιάς, ακολουθώντας το παράδειγμα των διαδόχων, ζητώντας ισότιμη αναγνώριση. Την εποχή εκείνη επίσης ο Πτολεμαίος παρότρυνε μια σειρά από διπλωματικούς γάμους ( Αντιγόνη, Αρσινόη Β’, Λυσάνδρα και Πτολεμαΐδα ). Εφόσον είναι κάτι παραπάνω από πιθανόν ο γάμος της Θεοξένας να αποτέλεσε μέρος αυτών, θα πρέπει να ήταν μια κοπέλα αντάξια του κύρους του Αγαθοκλή. Και καθώς ο Πτολεμαίος χρησιμοποίησε με τον ίδιο τρόπο τα άλλα παιδιά Βερενίκης Α’ από τον πρώτο της γάμο ( η Αντιγόνη νυμφεύθηκε τον Πύρρο της Ηπείρου και ο Μάγας έγινε κυβερνήτης της Κυρήνης πάνω κάτω την εποχή εκείνη ), ενισχύεται οι πιθανότητες πράγματι η Θεοξένα να ήταν κόρη της Βερενίκης. 

Υπάρχει και μια μικρότερη πιθανότητα να ήταν η Θεοξένα κόρη του ίδιου του Πτολεμαίου από κάποια σύζυγο ή ανώνυμη παλλακίδα του, καθώς και να ήταν κοντινή συγγενής του αλλά όχι α’ βαθμού.